b'\n_START_ARTICLE_\nJ\xc3\xb5gevamaa Omavalitsuste Liit\n_START_PARAGRAPH_\nJ\xc3\xb5gevamaa Omavalitsuste Liit oli J\xc3\xb5geva maakonna omavalitsusi \xc3\xbchendav koost\xc3\xb6\xc3\xb6kogu, mis asutati 13. novembril 1992. Liitu kuulusid maakonna 12 kohalikku omavalitsust._NEWLINE_J\xc3\xb5gevamaa Omavalitsuste Liit l\xc3\xb5petas tegevuse 31. jaanuaril 2018.\n_START_SECTION_\nLiidu juhtimine\n_START_PARAGRAPH_\nJ\xc3\xb5gevamaa Omavalitsuste Liidu k\xc3\xb5rgeimaks juhtorganiks oli liidu volikogu, kuhu kuulub igast omavalitsus\xc3\xbcksusest kaks esindajat. Liidu tegevjuhtkonnaks oli k\xc3\xb5igist maakonna linnapeadest ja vallavanematest koosnev juhatus._NEWLINE_Liidu igap\xc3\xa4evast t\xc3\xb6\xc3\xb6d korraldas b\xc3\xbcroo, mis asus J\xc3\xb5geva Maavalitsuse hoones aadressil Suur tn 3, J\xc3\xb5geva 48306. B\xc3\xbcroo tegevust juhtis tegevdirektor.\n_START_SECTION_\nHuvitavat\n_START_PARAGRAPH_\nJ\xc3\xb5gevamaa Omavalitsuste Liit korraldas 2012. aasta novembris esimese maakonna-teemalise Vikipeedia artikliv\xc3\xb5istluse.'